PIB Headquarters
कोविड-19 पर पीआईबी का बुलेटिन
• भारत में 63 दिनों के बाद एक लाख से कम दैनिक नए मामले दर्ज किए गए।
• पिछले 24 घंटों में 86,498 नये मामले दर्ज किये गये, जो 66 दिनों में सबसे कम हैं।
• भारत में सक्रिय मामले और घटकर 13,03,702 रह गए हैं।
• पिछले 24 घंटों के दौरान 1,82,282 मरीज स्वस्थ हुए।
• मरीजों के ठीक होने की दर बढ़कर 94.29 प्रतिशत हुई।
• साप्ताहिक पॉजिटिविटी दर वर्तमान में 5.94 प्रतिशत है।
• दैनिक पॉजिटिविटी दर 4.62 प्रतिशत है और लगातार 15 दिनों से यह 10 प्रतिशत से कम बनी हुई है।
• जांच क्षमता में उल्लेखनीय वृद्धि के साथ, अभी तक कुल 36.8 करोड़ से अधिक जांचें की जा चुकी हैं।
• भारत में देशव्यापी टीकाकरण अभियान के तहत अब तक 23.61 करोड़ टीके लगाये गये हैं।
#Unite2FightCorona#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 टीकाकरण पर ताज़ा जानकारी
भारत सरकार ने अब तक निःशुल्क और राज्य सरकारों द्वारा सीधी खरीद की सुविधा के जरिये राज्यों/केंद्र शासित प्रदेशों को 24 करोड़  से अधिक वैक्सीन की खुराकें मुहैया कराई गई है। आज सुबह आठ बजे तक उपलब्ध आंकड़ों के अनुसार इन खुराकों में से खराब होने वाली खुराकों सहित 23,47,43,489 खुराकों की खपत हुई है। राज्यों और केंद्र शासित प्रदेशों के पास लगाये जाने के लिये अब भी 1.19 करोड़  से अधिक खुराकें मौजूद हैं।
अधिक जानकारी के लिए पढ़ें-https://pib.gov.in/PressReleasePage.aspx?PRID=1725253
कोविड-19 टीकाकरण पर अक्सर पूछे जाने वाले प्रश्न
डॉ. वी के पॉल, सदस्य , नीति आयोग, और डॉ. रणदीप गुलेरिया, निदेशक, अखिल भारतीय आयुर्विज्ञान संस्थान, ने रविवार 6 जून को डीडी न्यूज पर एक विशेष कार्यक्रम में कोविड-19 टीकों के बारे में लोगों की विभिन्न शंकाओं का समाधान किया।
अधिक जानकारी के लिए पढ़ें- https://pib.gov.in/PressReleasePage.aspx?PRID=1725252
प्रधानमंत्री श्री नरेन्द्र मोदी ने कोविड-19 पर राष्ट्र को संबोधित किया 
प्रधानमंत्री ने इस महामारी में जान गंवाने वाले लोगों के प्रति शोक व्यक्त किया। इस महामारी को पिछले सौ वर्षों में सबसे बड़ी आपदा बताते हुए, उन्होंने इसे एक ऐसी महामारी के रूप में चिन्हित किया जिसे आधुनिक दुनिया में न तो देखा गया और न ही अनुभव किया गया। प्रधानमंत्री ने कहा कि देश ने इस महामारी से कई मोर्चों पर लड़ाई लड़ी। श्री मोदी ने कई महत्वपूर्ण घोषणाएं कीं।
मुख्य बातें-
• भारत सरकार 18 वर्ष से अधिक आयु के सभी भारतीय नागरिकों को मुफ्त टीका प्रदान करेगी।
• राज्यों के जिम्मे जो 25 प्रतिशत टीकाकरण था, उसे अब भारत सरकार द्वारा करने का निर्णय लिया गया हैः प्रधानमंत्री
• भारत सरकार टीके के उत्पादकों के कुल उत्पादन का 75 प्रतिशत खरीदेगी और राज्यों को मुफ्त मुहैया कराएगीः प्रधानमंत्री
• प्रधानमंत्री गरीब कल्याण अन्न योजना को दीपावली तक बढ़ाया गयाः प्रधानमंत्री
• नवंबर तक, 80 करोड़ लोगों को हर महीने निर्धारित मात्रा में मुफ्त अनाज मिलता रहेगा।
• आने वाले दिनों में टीकों की आपूर्ति बढ़ेगी: प्रधानमंत्री
• प्रधानमंत्री ने नए टीकों के विकास से जुड़ी प्रगति की जानकारी दी।
• बच्चों के लिए टीके और नाक के जरिए दिए जाने वाले टीके का परीक्षण चल रहा है: प्रधानमंत्री
• टीकाकरण को लेकर आशंका पैदा करने वाले तत्व लोगों की जिंदगी से खेल रहे हैं: प्रधानमंत्री
अधिक जानकारी के लिए पढ़ें- https://pib.gov.in/PressReleasePage.aspx?PRID=1725169
प्रधानमंत्री का राष्ट्र के नाम संबोधन का मूल पाठ
कृप्या यहां क्लिक करें- https://pib.gov.in/PressReleasePage.aspx?PRID=1725431
सभी का टीकाकरण लक्ष्य की प्राप्ति के लिए टीका खरीद के नए आदेश दिए गए
राष्ट्रीय कोविड टीकाकरण कार्यक्रम के दिशा-निर्देशों में इन बदलावों की माननीय प्रधानमंत्री की घोषणा के तत्काल बाद की कार्रवाई में केंद्रीय स्वास्थ्य मंत्रालय ने कोविशील्ड की 25 करोड़ खुराक की खरीद का आदेश सीरम इंस्टीट्यूट ऑफ इंडिया को और कोवैक्सीन की 19 करोड़ खुराक की खरीद का आदेश भारत बायोटेक को दिया है। कोविड-19 टीकों की यह 44 करोड़  खुराकें अब से दिसंबर 2021 तक उपलब्ध होंगी। इसके अतिरिक्त दोनों कोविड टीकों की खरीद के लिए सीरम इंस्टीट्यूट ऑफ इंडिया और भारत बायोटेक को अग्रिम राशि का 30 प्रतिशत जारी कर दिया गया है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1725389
“कोविड-19 की आने वाली लहरों में बच्चे गंभीर रूप से संक्रमित होंगे, ये दिखाने के लिए कोई आंकड़े उपलब्ध नहीं हैं”
अखिल भारतीय आयुर्विज्ञान संस्थान  दिल्ली के निदेशक डॉ. रणदीप गुलेरिया ने आज राष्ट्रीय मीडिया केंद्र, पीआईबी दिल्ली में आयोजित एक संवाददाता सम्मेलन में कहा, “यह गलत सूचना का एक हिस्सा है कि कोविड-19 महामारी की आने वाली लहरें बच्चों में गंभीर बीमारी का कारण बनने वाली हैं। आने वाली लहरों में बच्चे गंभीर रूप से संक्रमित होंगे, ये दिखाने के लिए न तो भारत और न ही वैश्विक स्तर पर कोई आंकड़े हैं।”
डॉ. गुलेरिया ने इसका उल्लेख किया कि भारत में दूसरी लहर के दौरान संक्रमित होने और अस्पतालों में भर्ती होने वाले 60 फीसदी से 70 फीसदी बच्चों में या तो सहरुग्णता थी या उनमें प्रतिरोधक क्षमता की कमी थी। उन्होंने आगे बताया कि जिन स्वस्थ बच्चों को संक्रमण के हल्के लक्षण थे, वे बिना अस्पताल में भर्ती हुए ठीक हो गए।
अधिक जानकारी के लिए पढ़ें- https://pib.gov.in/PressReleasePage.aspx?PRID=1725432
केंद्र सरकार ने शैक्षिक उद्देश्यों, रोजगार के अवसरों या टोक्यो ओलंपिक खेलों के लिए भारतीय दल के हिस्से के रूप में अंतरराष्ट्रीय यात्रा करने वाले व्यक्तियों के टीकाकरण के लिए एसओपी  जारी की
केंद्र सरकार का यह निरंतर प्रयास रहा है कि टीकाकरण प्रक्रिया को सुव्यवस्थित किया जाए ताकि आबादी के सभी वर्गों तक पहुंच बढ़ाई जा सके। इस संबंध में, केंद्रीय स्वास्थ्य और परिवार कल्याण मंत्रालय द्वारा ऐसे व्यक्तियों के लिए कोविशील्ड की दूसरी खुराक देने की अनुमति के लिए प्राप्त कई आवेदनों को ध्यान में रखते हुए यह तय किया गया है कि जिन्होंने केवल कोविशील्ड की पहली खुराक ली है और शैक्षणिक उद्देश्यों या रोजगार के लिए अंतरराष्ट्रीय यात्रा करने वाले हैं। इसी तरह वह लोग जो टोक्यो ओलंपिक खेलों के लिए भारतीय दल का हिस्सा है। और उनकी दूसरी खुराक का समय  ऐसे समय आता है, जब उनकी पूर्व नियोजित यात्रा रहेगी। तो उनके टीकाकरण के लिए केंद्रीय स्वास्थ्य मंत्रालय ने राज्यों/केन्द्र शासित प्रदेशों को पत्र लिखा है।
मंत्रालय ने इस संबंध में कल एसओपी जारी की हैं और उसके बारे में राज्यों/केन्द्र शासित प्रदेशों को बताया गया है। राज्यों/केन्द्र शासित प्रदेशों को इन एसओपी को तुरंत लागू करने के लिए व्यापक रूप से प्रचारित करने और सभी आवश्यक उपाय करने की सलाह दी गई है।
अधिक जानकारी के लिए पढ़ें-https://pib.gov.in/PressReleasePage.aspx?PRID=1725243
केंद्रीय मंत्री डॉ. जितेंद्र सिंह ने कहा कि उन सरकारी कर्मचारियों के परिवारों के लिए तत्काल पेंशन जारी करने के निर्देश दिए हैं जिनकी मृत्यु कोविड-19 संक्रमण के कारण हुई
सरकार ने कोविड-19 संक्रमण के कारण अपनी जान गंवाने वाले सरकारी कर्मचारी के परिवार के लिए तत्काल पेंशन जारी करने के निर्देश दिए हैं। पेंशन एवं पेंशनभोगी कल्याण विभाग , केंद्रीय कार्मिक मंत्रालय द्वारा अपने एक ऐतिहासिक आदेश में सभी मंत्रालयों, विभागों, लेखा महानियंत्रक के साथ-साथ पेंशन वितरण करने वाले बैंकों के सीएमडी को यह सुनिश्चित करने का निर्देश दिया है कि सरकारी कर्मचारी के परिवार के पात्र सदस्य की ओर से दावा प्राप्त होने के एक महीने के भीतर पारिवारिक पेंशन की शुरुआत की जानी चाहिए, जिनकी मृत्यु कोविड-19 संक्रमण के कारण हुई है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1725427
ऑक्सीजन एक्सप्रेस ने देश में 26,891 मीट्रिक टन से अधिक तरल मेडिकल ऑक्सीजन की आपूर्ति की
देश के विभिन्न राज्यों में तरल मेडिकल ऑक्सीजन  पहुंचाना जारी रखे हुए हैं। ऑक्सीजन एक्सप्रेस कल देश की सेवा में तरल मेडिकल ऑक्सीजन पहुंचाने में 26,000 मीट्रिक टन को पार कर गई। भारतीय रेल द्वारा अभी तक देश के विभिन्न राज्यों में 1567 से अधिक टैंकरों में 26891 मीट्रिक टन से अधिक तरल मेडिकल ऑक्सीजन  पहुंचाई गई है। ज्ञात हो कि 383 ऑक्सीजन एक्सप्रेस गाड़ियों ने अपनी यात्रा पूरी कर विभिन्न राज्यों को सहायता पहुंचाई है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1725134
केंद्रीय मंत्री डॉ. जितेंद्र सिंह ने कहा कि प्राकृतिक प्रतिरक्षा बूस्टर औषधीय बूस्टर से ज्यादा लाभकारी होते हैं
डॉ. जितेंद्र सिंह ने कल विश्व खाद्य सुरक्षा दिवस, 2021 के अवसर पर मुख्य अतिथि के रूप में मुख्य भाषण देते हुए कहा कि कोविड महामारी के दौरान, प्रत्येक नागरिक के लिए अच्छा पोषण, भोज्य पदार्थों और प्रतिरक्षा प्रणाली पर इनके प्रभावों को समझना व उसके प्रति जागरूक होना बहुत ही महत्वपूर्ण हो गया है। उन्होंने कहा कि पौष्टिक और सुरक्षित भोजन शरीर की रोग प्रतिरोधक क्षमता को बढ़ाता है जो कि बीमारियों से लड़ने में सहायता प्रदान करता है और इसलिए खाद्य श्रृंखला के प्रत्येक चरण में भोजन को सुरक्षित और गुणकारी रखने का प्रयास किया जाना चाहिए।
अधिक जानकारी के लिए पढ़ें-https://pib.gov.in/PressReleasePage.aspx?PRID=1725158
वाराणसी हवाई अड्डे से 1800 किलो वैक्सीन देश के विभिन्न इलाकों तक पहुंची
कोविड रोगियों, दवाओं और आवश्यक उपकरणों की वाराणसी के अंदर और बाहर आवाजाही में वाराणसी हवाई अड्डा सक्रिय योगदान दे रहा है। सरकार द्वारा निर्धारित मानदंडों और प्रोटोकॉल का संपूर्ण पालन करके नियत और गैर-नियत उड़ानों को वाराणसी हवाई अड्डे पर सबसे अधिक पेशेवर तरीके से नियंत्रित किया जाता है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1725239
पीआईबी के क्षेत्रीय कार्यालयों से प्राप्त जानकारी
महाराष्ट्रः भारत में म्यूकोर्मिकोसिस के सबसे अधिक 6,339 मामले महाराष्ट्र में दर्ज किए गए। भारत में अब तक म्यूकोर्मिकोसिस के 28,252 मामले दर्ज किए गए। सोमवार को महाराष्ट्र में कोरोनावायरस के 10,219 नए मामले दर्ज किए गए जो 10 मार्च के बाद से सबसे कम मामले हैं। राज्य में संक्रमण के मामले 58,42,000 है, 154 मौतों के साथ कुल मरने वालों की संख्या बढ़कर 1,00,470 हो गई है। महाराष्ट्र में मरीजों के ठीक होने की दर 95.25 प्रतिशत है जबकि मृत्यु दर 1.72 प्रतिशत है।
गुजरातः गुजरात में सोमवार को कोरोनावायरस के 778 नए मामले और 11 मौतें दर्ज की गई जिससे मामलों की संख्या 8,17,012 हो गई और मरने वाली की संख्या 9,944 हो गई है। एक दिन में 2,613 मरीजों को अस्पताल से छुट्टी दे दी गई, गुजरात में मरीजों के ठीक होने की संख्या बढ़कर 7,90,906 हो गई जिससे राज्य में 16,162 सक्रिय मामले बचे हैं। गुजरात में सोमवार को मरीजों के ठीक होने की दर और सुधरकर 96.80 प्रतिशत हो गई। गुजरात सरकार ने राज्य में होटल, रिसोर्ट, रेस्तरां और वाटर पार्कों को एक साल के लिए संपत्ति कर और नियत बिजली शुल्क का भुगतान करने से छूट दी है। यह राहत 1 अप्रैल 2020 से लेकर 31 मार्च 2021 तक कोविड-19 महामारी के कारण दी गई है। गुजरात में एक दिन में कुल 2,59,192 लोगों ने कोविड-19 टीके की खुराक ली जिससे अब तक दी गई टीके की खुराक की संख्या 1,86,55,846 हो गई है। एक दिन में 18-44 आयु वर्ग वाले लोगों को कुल 1,86,825 खुराक दी गई जिससे इस आयु वर्ग के लाभार्थियों की संख्या बढ़कर 26,62,353 हो गई है।
राजस्थानः राजस्थान में राज्य सरकार ने अनलॉक 2.0 के तहत कुछ और छूटों की घोषणा की है। गृह विभाग द्वारा कल रात जारी किए गए नए दिशा-निर्देश आज सुबह 5 बजे से लागू हो गए हैं। राजस्थान वापस लौटने वाले और 28 दिन पहले कोविड टीके की दोनों खुराक लेने वाले व्यक्तियों को अब आरटी-पीसीआर की नेगेटिव रिपोर्ट लाने की जरूरत नहीं है। हालांकि अन्य यात्रियों के लिए यात्रा शुरू करने से 72 घंटे पहले की आरटी-पीसीआर रिपोर्ट लाना अनिवार्य होगा। अब ज्यादातर व्यावसायिक प्रतिष्ठानों को सुबह से शाम पांच बजे तक संचालित करने की अनुमति दी गई है। लेकिन साप्ताहिक कर्फ्यू जारी रहेगा। सभी सरकारी और निजी कार्यालय अब शाम चार बजे तक 50 प्रतिशत उपस्थिति के साथ खुल सकेंगे। सभी सरकारी और निजी शिक्षण संस्थानों को भी खोलने की अनुमति दी गई है लेकिन छात्रों को शैक्षणिक गतिविधियों के लिए नहीं बुलाया जाएगा। राज्य में 10 जून से रोडवेज और निजी बसों का संचालन शुरू हो जाएगा। लेकिन, शहरों में चलने वाली सिटी बस सेवा प्रतिबंधित रहेगी। सार्वजनिक पार्क भी सुबह 5 बजे से 8 बजे तक खुलेंगे। इस बीच, राज्य में पॉजिटिविटी दर घटकर दो प्रतिशत से कम हो गई है।
मध्य प्रदेशः भोपाल में फिर से बाजार 10 जून से खुलेंगे। जिला प्रशासन ने अभी तक सिर्फ आवश्यक वस्तुओं की ब्रिकी वाली दुकानों को ही अनुमति दी थी। चिकित्सा शिक्षा मंत्री विश्वास सारंग द्वारा भोपाल में दुकानदारों के बीच टीकाकरण को बढ़ावा देने के लिए टीका लगवाओ, बाजार खुलवाओ अभियान का शुभारंभ किया गया। 30 अगस्त तक राज्य में 101 ऑक्सीजन संयंत्र का उत्पादन शुरू हो जाएगा। मुख्यमंत्री शिवराज सिंह चौहान ने कल सभी मंडल मुख्यालय में 800 मीट्रिक टन की भंडारण क्षमता का सृजन करने के भी निर्देश दिए हैं ताकि किसी भी आपातकालीन स्थिति से निपटा जा सके। मध्य प्रदेश में सोमवार को 571 कोविड संक्रमण के मामले और 32 मौतें दर्ज की गई जबकि 1,782 मरीज संक्रमण से ठीक हुए। सक्रिय मामले घटकर 8,860 रह गए है। राज्य में अब एक भी जिला रेड जोन में नहीं है।
छत्तीसगढ़ः छत्तीसगढ़ में कोविड संक्रमण की स्थिति में लगातार सुधार हो रहा है। इसके अलावा, कोविड टीकाकरण अभियान भी तेजी से चल रहा है। छत्तीसगढ़ में 18 से 44 वर्ष के आयु वर्ग के 8,30,000 से ज्यादा लोगों को कोविड-19 प्रतिरोधी टीका लगाया जा चुका है। इसके अतिरिक्त, 45 वर्ष से अधिक आयु वाले 77 प्रतिशत लोगों को भी टीका लगाया जा चुका है। राज्य में 100 प्रतिशत अग्रिम मोर्चे के कार्यकर्ताओं को कोविड टीके की पहली खुराक दी गई है। जहां तक स्वास्थ्यकर्मियों की बात है, उनमें से 90 प्रतिशत को टीका लगाया जा चुका है। अब तक राज्य में सभी आयु वर्ग और श्रेणियों के लोगों को पहली और दूसरी खुराक समेत 71 लाख से अधिक टीके लगाए जा चुके हैं। छत्तीसगढ़ में शनिवार को कोविड-19 के 1,356 और मामले जुड़ने के साथ कोविड-19 के मामलों की संख्या 9,79,576 हो गई जबकि 30 लोगों की मृत्यु के साथ मरने वालों की संख्या बढ़कर 13,192 हो गई। 512 लोगों को विभिन्न अस्पतालों से छुट्टी मिलने के बाद ठीक होने वालों की संख्या बढ़कर 9,41,489 हो गई जबकि दिन में 2,396 अन्य लोगों ने अपना होम आइसोलेशन पूरा कर लिया है।
गोवाः मुख्यमंत्री प्रमोद सावंत ने कहा कि राज्य सरकार गोवा में अनलॉक की प्रक्रिया 15 जून के बाद शुरू करेगी, उससे पहले नहीं और यह भी कहा कि राज्य, राज्य की आबादी  के टीकाकरण के बाद ही पर्यटन को फिर से शुरू करने के बारे में सोच सकता है। गोवा में सोमवार को कोरोनावायरस संक्रमण के 418 नए मामले और 13 मौतें दर्ज की गई जिससे मामलों की कुल संख्या 1,59,811 और मरने वालों की संख्या 2,840 हो गई। एक दिन में 1,162 मरीजों को अस्पताल से छुट्टी दे दी गई, जिससे राज्य में मरीजों के ठीक होने की संख्या बढ़कर 1,50,574 हो गई जिससे राज्य में 6,397 सक्रिय मामले बचे हैं। 2,745 नई जांचों के साथ अब तक जांचे गए नमूनों की कुल संख्या 8,48,687 हो गई है।
केरलः केरल राज्य के वित्त मंत्री के एन बालगोपाल ने कहा कि केन्द्र सरकार की नई वैक्सीन नीति एक अच्छा निर्णय है जो पहले लिया जाना चाहिए था। उन्होंने कहा कि समय से टीकाकरण को पूरा किया जाना भी महत्वपूर्ण है। इस बीच, राज्य सड़क परिवहन निगम की लंबी दूरी की बस सेवाएं जो कोविड महामारी की दूसरी लहर के कारण बंद कर दी गई थी, कल से दोबारा शुरू होंगी। जिन मार्गों पर अधिक लोग यात्रा करते हैं, उन व्यस्त मार्गों पर सेवाएं शुरू की जाएंगी। शनिवार और रविवार को कोई सेवा नहीं होगी। राज्य सरकार ने 9 जून को खत्म हो रहे लॉकडाउन को बढ़ाकर 16 जून तक कर दिया है क्योंकि राज्य में कल कोविड-19 के 9,313 नए मामले और 221 मौतें दर्ज की गई। टेस्ट पॉजिटिविटी रेट  13.2 प्रतिशत है। राज्य में अब तक कुल 1,05,30,981 लोगों को कोविड का टीका लगाया जा चुका है। इनमें से टीके की 83,54,536 पहली खुराक और 21,76,445 को दूसरी खुराक दी गई है।
तमिलनाडुः तमिलनाडु के मुख्यमंत्री एम के स्टालिन ने सभी को निःशुल्क टीका दिए जाने की घोषणा करने के लिए प्रधानमंत्री मोदी को धन्यवाद दिया और राज्यों को अधिक स्वतंत्रता देने का आग्रह किया। तमिलनाडु में ब्लैक फंगस उर्फ म्यूकोर्मिकोसिस संक्रमण के प्रसार को ध्यान में रखते हुए मुख्यमंत्री स्टालिन ने सोमवार को इससे निपटने के लिए 25 करोड़ रुपये आवंटित किए। राज्य के स्वास्थ्य मंत्री मा सुब्रमण्यम ने कहा कि अगर केन्द्र सरकार अनुमति दे तो एक महीने में कुन्नूर में एक करोड़ टीकों का उत्पादन किया जा सकता है; उन्होंने कहा कि कुन्नूर स्थित भारतीय पाश्चर संस्थान की बॉटलिंग सुविधा में एक करोड़ टीकों को बोतलबंद करने की क्षमता है। 204.14 मीट्रिक टन ऑक्सीजन लेकर तीन और ऑक्सीजन एक्सप्रेस ट्रेनें कल तमिलनाडु पहुंचीं। लॉकडाउन में छूट के प्रभावी होने के साथ, तमिलनाडु धीरे-धीरे सामान्य स्थिति में लौट रहा है। तमिलनाडु में सोमवार को 19,448 नए मामले दर्ज किए गए और कुल संक्रमण के मामलों की संख्या 22,56,681 हो गई। कई दिनों के बाद 20,000 से कम मामले सामने आए है। तमिलनाडु में अब तक 1,01,19,582 लोगों को टीका लगाया जा चुका है जिनमें से 80,16,934 को पहली खुराक और 21,02,648 को दूसरी खुराक मिली है।
कर्नाटकः राज्य सरकार के 07 जून 2021 के बुलेटिन के अनुसार, दर्ज किए नए मामलेः11,958; कुल सक्रिय मामलेः 2,38,824; कोविड से हुई मौतें-340; कोविड से हुई कुल मौतें-31,920. कल लगभग 1,48,800 लोगों को टीका लगाया गया और राज्य में अब तक कुल 1,53,34,586 लोगों को टीका लगाया जा चुका है। स्वास्थ्य मंत्री सुधाकर ने कहा कि राज्य ने टीके की कमी को दूर करने के लिए कदम उठाए हैं, प्रत्येक पात्र व्यक्ति को इस साल के अंत तक कोरोनावायरस वैक्सीन की दो खुराक दी जाएगी। मैसूर विश्वविद्यालय ने एक विशिष्ट कोरोना जांच किट विकसित करके देश का ध्यान खींचा है जो 5 से 10 मिनट में जांच का परिणाम बताती है। कोरोना की तीसरी लहर को ध्यान में रखते हुए सरकार ने 1,500 करोड़ रुपये की लागत से जिला और तालुक अस्पतालों को अपग्रेड करने की कार्य योजना तैयार की है। बृहत बेंगलुरु महानगर पालिका  द्वारा पिछले कुछ हफ्तों में पूरे बेंगलुरु में टीकाकरण अभियान को आगे बढ़ाने के बाद 45 से अधिक आयु वर्ग की लगभग 60 प्रतिशत आबादी का टीकाकरण किया है। स्थानीय निकाय ने 75 प्रतिशत का लक्ष्य तय किया है और मतदाता सूची का उपयोग करके बूथ स्तर पर लाभार्थियों का घर-घर जाकर निर्धारण किया है।
आंध्र प्रदेशः राज्य में 64,800 नमूनों की जांच के बाद कोविड-19 के 4,872 नए मामले और 86 मौतें दर्ज की गई जबकि पिछले 24 घंटों के दौरान 13,702 मरीजों को अस्पताल से छुट्टी दी गई है। राज्य में कल तक कोविड टीके की कुल 1,09,92,317 खुराकें दी जा चुकी हैं जिनमें 84,08,633 पहली खुराक और 25,83,684 दूसरी खुराक शामिल है। मुख्यमंत्री वाईएस जगन मोहन रेड्डी ने 18 वर्ष से अधिक आयु के लोगों को निःशुल्क कोविड टीका उपलब्ध कराने का निर्णय लेने के लिए प्रधानमंत्री मोदी को धन्यवाद दिया। देश में तीसरी लहर के खतरे को देखते हुए, जो विशेषज्ञों के अनुसार बच्चों को अधिक प्रभावित कर सकती है, राज्य सरकार ने विशाखापट्टनम, तिरुपति और कृष्णा-गुंटूर क्षेत्रों में बाल चिकित्सा देखभाल केन्द्रों की स्थापना करने का निर्णय लिया है। मुख्यमंत्री ने अधिकारियों को 180 करोड़ रुपये की लागत से प्रत्येक अस्पताल के निर्माण के लिए कार्य योजना तैयार करने के भी निर्देश दिए है। इस बीच, सभी अग्रिम मोर्च के कर्मचारियों के लिए अनुग्रह/स्वास्थ्य बीमा, स्नातकोत्तर और इंटर्न सहित सभी जूनियर डॉक्टरों के लिए कोविड प्रोत्साहन, अप्रिय घटनाओं को रोकने के लिए अस्पतालों में सुरक्षा उपाय बढ़ाने और स्टाइपेंड भुगतान में टीडीएस संबंधी मसलों को हल करने संबंधी मांगें नहीं माने जाने की स्थिति में आंध्र प्रदेश के जूनियर डॉक्टर्स एसोसिएशन के तहत पीजी डॉक्टरों और हाउस सर्जनों ने 9 जून से ड्यूटी का बहिष्कार करने के लिए हड़ताल का नोटिस दिया है।
तेलंगानाः राज्य में कोविड की स्थिति और राज्य में लॉकडाउन का जायजा लेने के लिए राज्य की मंत्रिमंडल की आज बैठक हुई। साथ ही कल 1,933 नए दैनिक मामले और 16 मौतें दर्ज की गई जिससे राज्य में कुल मामलों की संख्या बढ़कर 5,93,103 और मरने वालों की संख्या 3,394 हो गई है। राज्य में अब कुल सक्रिय मामले 25,406 हैं। राज्य में उच्च जोखिम समूहों/सुपर स्प्रेडर को टीका लगाने के लिए टीकाकरण अभियान चल रहा है। राज्य में टीका लगवाने वाले लाभार्थियों में, सभी श्रेणियों के कुल 52,59,171 लोगों को टीके की पहली खुराक और 14,36,126 को दूसरी खुराक मिली। राज्य का स्वास्थ्य विभाग कोरोना महामारी की संभावित तीसरी लहर का सामना करने के लिए तैयारी कर रहा है और सरकारी अस्पतालों में बिस्तरों की संख्या बढ़ाकर 6,000 करने तथा कोविड से प्रभावित बच्चों के इलाज के लिए चिकित्सा उपकरण व दवाएं खरीदने का फैसला किया है।
असमः असम में पिछले 24 घंटों में कोविड-19 से 37 मौतें हुई, इसके साथ ही मरने वालों की संख्या बढ़कर 3,695 हो गई। एक दिन में 1,24,316 जांचों में से 3,804 नए संक्रमण के मामले सामने आए और पॉजिटिविटी दर 3.06 प्रतिशत है। कामरूप महानगर में 318 नए मामले दर्ज किए गए। इस आशंका के बीच कि कई वरिष्ठ नागरिक और दिव्यांगजन कोविड टीकाकरण केन्द्र तक जाने में असमर्थ होने के कारण कोविड-19 टीके की खुराक प्राप्त करने में सक्षम नहीं हो सकते हैं, स्वास्थ्य विभाग ने घर के पास कोविड टीकाकरण केन्द्र बनाने को लेकर एक नई एसओपी जारी की।
मणिपुरः दो दिनों से इकाई अंक में दैनिक मरने वालों की संख्या और दैनिक पॉजिटिविटी दर के बाद, राज्य ने सोमवार को मृत्यु के आंकड़े के दहाई अंकों और पॉजिटिविटी दर की सूचना दी क्योंकि सरकार के बुलेटिन के मुताबिक पिछले 24 घंटों में 4,987 नमूनों की जांच की गई जिसमें से 598 नए मामले सामने आए और 15 लोगों की मौत हो गई। मुख्यमंत्री ने वायरस की रोकथाम के लिए अंतरधार्मिक प्रार्थना का नेतृत्व किया। राज्य के स्वास्थ्य विभाग की नवीनतम जानकारी के अनुसार मणिपुर में कोविड-19 वैक्सीन लगवाने वाले लोगों की संख्या 4,23,072 हो गई है। राज्य के विभिन्न हिस्सों में बड़े पैमाने पर टीकाकरण और बड़े पैमाने पर जांच की जा रही है।
मेघालयः मेघालय ने लगातार तीसरे दिन, सोमवार को कोविड-19 के 500 से कम मामले दर्ज किए गए और संक्रमण से मरने वालों की संख्या में भी महत्वपूर्ण गिरावट देखी गई। कोविड-19 के 438 नए मामले और 5 मौतें दर्ज की गई। राज्य में कुल पुष्ट मामलों की संख्या 39,156 हो गई है।
सिक्किमः सोमवार को स्वास्थ्य विभाग की रिपोर्ट के अनुसार, कई सप्ताह के बाद सिक्किम में कोविड से कोई मौत नहीं हुई। इस बीच रविवार को 706 नमूनों की जांच के बाद कोविड के 59 मामले सामने आए। पॉजिटिविटी दर 8.3 प्रतिशत है। राज्य में सक्रिय मामलों की संख्या 4,051 हो गई।
त्रिपुराः पिछले 24 घंटों में 235 लोग संक्रमित हुए और 8 लोगों की मौत हुई जबकि इसी दौरान 595 लोग ठीक हुए। इस बीच, राज्य सरकार ने माध्यमिक और उच्च माध्यमिक परीक्षा आयोजित करने के संबंध में अभिभावकों की राय मांगी है जिसके लिए एक समर्पित वेबसाइट शुरू की गई है। इस वेबसाइट पर अपनी फीडबैक हां या नहीं के रूप में 15 जून, शाम 6 बजे तक दी जा सकती है।
नगालैंडः नगालैंड में सोमवार को कोविड-19 के 145 नए मामले और तीन मौतें दर्ज की गई। सक्रिय मामले 4703 हैं जबकि मामलों की संख्या 22,918 तक पहुंच गई है। नगालैंड में अब तक कुल 2,88,674 लाभार्थियों को टीका लगाया जा चुका है। 62 प्रतिशत स्वास्थ्य कर्मियों को टीका लगाया जा चुका है, 38 प्रतिशत को अभी टीका लगाया जाना बाकी है। नगालैंड 8 जून से 18 जून तक 18-44 वर्ष आयु वर्ग के लिए कोविड टीकाकरण में तेजी लायेगा। सोमवार से शुक्रवार के दौरान सभी स्वास्थ्य केन्द्रों में टीकाकरण किया जाएगा।
पंजाबः संक्रमित रोगियों की कुल संख्या 5,80,829 है। सक्रिय मामलों की संख्या 19,995 है। कुल मौतों की संख्या 15,160 है। कोविड-19 टीके की पहली खुराक लेने वाले  11,39,243 है। कोविड-19 टीके की दूसरी खुराक लेने वालों  की कुल संख्या 3,10,796 है। 45 से अधिक उम्र के कुल 30,03,115 लोगों को टीके की पहली खुराक दी गई। 45 से अधिक उम्र के कुल 4,92,815 लोगों को टीके की दूसरी खुराक दी गई।
हरियाणाः अब तक कुल 7,62,931 नमूने पॉजिटिव पाए गए। कुल सक्रिय कोविड-19 मरीजों की संख्या 8,024 है। मौतों की संख्या 8,751 है। अब तक कुल 60,60,728 लोगों को टीका लगाया जा चुका है।
चंडीगढ़ः प्रयोगशाला द्वारा कोविड-19 के पुष्ट मामलों की कुल संख्या 60,707 है। सक्रिय मामलों की संख्या 740 है। अब तक कोविड-19 से होने वाली मौतों की कुल संख्या 774 है।
हिमाचल प्रदेश: अब तक कोविड-19 से संक्रमित मरीजों की कुल संख्या 1,95,755 है। सक्रिय मामलों की कुल संख्या 7,555 है। अब तक कुल 3,299 लोगों की मौत हुई है।
महत्वपूर्ण ट्वीट